# data[].attributes.body
És una eina molt útil per a la creació de continguts. Amb el seu apartat d'IA disponible a través de la seva funcionalitat de Magic Design pot ajudar a crear continguts visuals, presentacions o materials pedagògics personalitzats.

És fàcil d'utilitzar per crear presentacions, pòsters, fitxes didàctiques, etc. A més, ofereix plantilles específiques per a l’educació.

Té altres eines com "Algorismes d'IA" que poden suggerir plantilles, colors, imatges i estils basats en la informació que proporciones; "Text-to-image" que permet generar imatges a partir d’una descripció textual; o "Magic Write", que genera textos o resums automàtics que es poden utilitzar en fitxes didàctiques, guies o presentacions.

Tot i que algunes funcionalitats premium poden limitar opcions creatives i pot requerir formació inicial per a alguns usuaris.

Quant a la protecció de dades, compleix el GDPR i les dades emmagatzemades són mínimes si es fa un ús responsable.

És una eina gratuïta per a docents i escoles verificades. Disposa de plans premium amb més opcions.

Link: https://www.canva.com/es_es/magia/

# data[].attributes.body
És una eina que té un funcionament similiar a XatGPT. Permet introduir un prompt i genera una resposta. Per exemple, pots demanar que dissenyi una rúbrica per avaluar el càlcul mental en alumnes de tercer de primària. Com a resultat, tenim una rúbrica que pot ser exportada fàcilment a un full de càlcul a banda de donar recomanacions i exemples d’ús d’aquesta.

L'avantatge principal és que l'opció gratuïta permet obtenir múltiples resultats i opcions, però per altra banda, com qualsevol IA, pot donar errors i en alguns casos serà necessari contrastar la informació (aspecte que recorda la pròpia web al iniciar-la).

En quant a la protecció de dades, al ser un xat amb IA, hi ha revisors que supervisen aquestes converses. Es recomana que no incloem cap informació confidencial que no volguem que sigui coneguda ni utilitzada per millorar la nostra experiència a Google. Per acabar, l'opció Premium té un cost de 21,99 euros al mes.

Link: https://gemini.google.com/

# data[].attributes.attachment_link.title
‎Gemini - chat to supercharge your ideas

# data[].attributes.attachment_link.description
Bard is now Gemini. Get help with writing, planning, learning, and more from Google AI.

# data[].attributes.body
És una eina educativa basada que permet transformar vídeos en recursos interactius per a l’ensenyament.

Permet als docents afegir preguntes interactives i comentaris en vídeos educatius. Les seves funcions permeten personalitzar l’aprenentatge mitjançant preguntes integrades, seguiment de progressos i més.

Fomenta l’aprenentatge actiu i personalitzat i permet als docents veure les respostes i temps dedicat per cada alumne.

Tot i que té algunes limitacions com que cal una connexió estable a internet i que els vídeos interactius poden no ser atractius per a tots els alumnes.

Sobre la protecció de dades, compleix les normes com el GDPR i COPPA, però els docents han de revisar com s’utilitzen les dades dels alumnes.

Sobre el seu cost, hi ha una versió gratuïta disponible pels 20 primers vídeos i funcionalitats avançades des de 13,50 dòlars al mes.

Link: https://edpuzzle.com

# data[].attributes.body
És una eina per crear targetes d’estudi (flashcards) per generar preguntes i respostes personalitzades.

L’objectiu principal és ajudar els estudiants a reforçar els coneixements de manera eficient i adaptada al seu ritme. Permet millorar l’estudi autònom dels alumnes i ofereix diverses modalitats d’aprenentatge (testos, jocs, etc.).

Utilitza l'IA per funcions com: crear plans d’estudi personalitzats, identifica els temes o preguntes on hi ha més dificultats i els prioritza per a reforçar-los, ajusta els intervals de repetició segons el rendiment de l’estudiant...

Algunes limitacions són que pot promoure la memorització en lloc de la comprensió profunda i que les opcions gratuïtes tenen limitacions.

Sobre la protecció de dades, s’adhereix al GDPR i COPPA, però els alumnes han de registrar-se amb dades mínimes.

En relació amb el cost, hi ha una versió bàsica gratuïta i plans premium des de 3€ al mes.

Link: https://quizlet.com

# data[].attributes.body
És una eina d'atenció personalitzada de resolució de problemes matemàtics. Pels docents és especialment interessant perquè els permet ser més eficients en la correcció dels errors i en la personalització els problemes. També genera gràfics dels perfils de coneixement per a poder fer un seguiment del progrés d'aprenentatge.

El pla inicial és gratuït, però té moltes limitacions en comparació al pla bàsic o prèmium.

https://www.mathgptpro.com/

# data[].attributes.body
Aquesta eina ajuda els docents en el procés d'avaluació. Permet gestionar i qualificar les avaluacions de forma senzilla i pràctica des de qualsevol lloc. També ofereix rúbriques dinàmiques. És a dir, que la rúbrica es pot adaptar en qualsevol moment i es pot construir de forma col·laborativa amb altres docents. Les estadístiques d'aquestes rúbriques són especialment útils per entendre el rendiment dels estudiants.

Ofereix diferents plans de pagament per adaptar-se a l'usuari que l'ha d'utilitzar.

https://www.gradescope.com/

# data[].attributes.body
És una plataforma d'aprenentatge que ajuda els docents a obtenir recursos educatius, com diapositives, avaluacions, plans d'estudi o guies bibliogràfiques. Permet carregar-los i compartir-los.

S'ha de vigilar el contingut que es consulta i s'utilitza ja que la qualitat dels treballs que s'hi publiquen pot variar.

La subscripció té un cost elevat.

https://www.coursehero.com/

# data[].attributes.body
Mitjançant la interacció que fa l’alumne amb el material del curs dins de la plataforma, aquesta eina detecta les dificultats d’aprenentatge. Dins d’aquesta IA el professor pot adaptar el material segons les necessitats de cadascú, això permet l’aprenentatge de continguts més complexos. Una altra de les funcions és la d’oferir material de recolzament mitjançant aquesta IA.

Tot i que permet una personalització de l’aprenentatge, un mal ús pot fer que el mestre no sigui prou conscient de l’evolució de l’alumne, ja que l’eina ho pot fer gairebé per si mateixa. És important fer un ús responsable i aprofitar els seus avantatges com ara proporcionar material per reforçar el contingut a casa.

És una eina que s’ha de pagar, però existeix una versió pilot.

https://www.realizeitlearning.com

# data[].attributes.body
Smodin és una aplicació d'IA orientada al món educatiu que integra funcions d'anàlisi, resum, reescriptura i traducció de textos. La seva multifuncionalitat per a diverses tasques relacionades amb textos i la detecció de plagi i de textos generats per IA són uns dels avantatges per a la docència que presenta. En quant a les limitacions, pot requerir revisió humana per garantir la precisió i la qualitat pot variar segons la complexitat del text original

Pel que respecta a la protecció de dades, Smodin assegura que les dades processades no s’utilitzen per identificar directament els usuaris. Algunes funcionalitats poden requerir registre, però es limita a dades bàsiques (nom d’usuari, correu electrònic). Si es fa servir en entorns acadèmics, és responsabilitat dels docents i administradors assegurar-se que l’ús compleixi amb les polítiques institucionals de privacitat. Smodin ofereix una versió gratuïta limitada. Els preus dels plans premium van dels 10 dolars als 29.

Link: https://smodin.io/es

# data[].attributes.body
És una extensió que s’ha d’instal·lar i s’ubica dins de l’aplicació Presentacions de Google. Permet incloure un prompt genèric i més específics per crear una presentació. El resultat és editable i personalitzable. Permet seleccionar nombre de pàgines que volem que tingui la presentació, l’idioma i estil d’escriptura (professional, tècnic...). També disposa d’una altra pestanya que permet realitzar preguntes i ofereix resultats que podem incloure o no dins de la presentació. Els avantatges per a la docència recauen en que és una extensió de Google senzilla i ràpida d’utilitzar per crear presentacions senzilles de manera ràpida. També és una eina senzilla que pot utilitzar l'alumnat per crear presentacions.

L’opció gratuïta té un nombre de pàgines limitat a 4 diapositives i funcions limitades i els preus de les opcions premium van des de 4,99 a 349 dòlars mensuals.

Per acabar, en quant a la protecció de dades, utilitza el sistema de protecció de dades de Google amb màxima seguretat. A més, únicament demanen permís de les dades més imprescindibles per fer servir l’extensió. No accedeix al nostre compte de Google ni a la contrasenya, únicament al nostre email.

Link: https://workspace.google.com/marketplace/app/ai_gpt_for_slides/517982554715?hl=es

# data[].attributes.body
Aquesta eina pot ser molt útil, ja que permet fer múltiples funcions com ara crear situacions d’aprenentatge, projectes, activitats i sessions, rubriques i proves competencials, adaptar el contingut a alumnes amb TDAH, TEA, Dislèxia i TDL, exportar el contingut a PDF i Kahoot, compartir opinions mitjançant l’espai concret amb el claustre…

Té una versió de prova de quinze dies i, després, el seu preu és de 6,9€ mensual o 49 € anual. També hi ha una opció per contractar l’eina de manera global per tots els docents.

https://www.thinkoai.com

# data[].attributes.body
Aquesta IA serveix per millorar la manera en la qual els docents presenten els continguts. Permet fer vídeos d’una manera fàcil. És una bona eina per fer suport al model d’aprenentatge de classe inversa. Es pot fer una breu explicació i penjar el vídeo al fòrum o web de classe i així l’alumne pot revisar-lo tantes vegades com necessiti a casa, fins i tot pot ser útil per la família.

La IA té una versió gratuïta, amb capacitat de vídeo de 5 minuts, 300 veus, i algunes eines més. Una versió estàndard, amb 15 minuts de vídeo i 1000 veus, i més eines, que costa 26 € mensuals. I la versió prèmium, per 66 € mensuals, que té totes les eines.

https://fliki.ai